અગાઉ વાત થઇ એમ નાના લોકેશન પર પણ ઘણીવાર સ્વાદિષ્ટ ખાણું મળી જતું હોય છે અને જયપુર-સીકર રોડ પર આવેલો શર્મા ઢાબા તેનું શ્રેષ્ઠ ઉદાહરણ છે. જો તમને રાજસ્થાની ક્વિઝીન દાઢે વળગી ગયું છે તો જ્યારે પણ આ માર્ગે મુસાફરી કરો તો શર્મા ઢાબા પર રોકાવાનું ભૂલાય નહીં. અહીં ઓથેન્ટિક રાજસ્થાની ડીશ મળશે અને ગુજરાતીઓ માટે ખાસ કહેવાનું કે અહીં માત્રને માત્ર શાકાહારી ભોજન જ પીરસાય છે. જો શર્મા ઢાબાની મૂલાકાત લો તો અહીંની ખાસ માવા નાન ખાવી ભૂલાય નહીં.